Estadio Santiago Bernabéu

Estadio Santiago Bernabéu on Espanjan pääkaupungissa Madridissa sijaitseva jalkapallostadion. Se toimii Real Madridin kotikenttänä. Stadion avattiin 14. joulukuuta 1947, ja sen alkuperäinen nimi oli Estadio Chamartín. Ensimmäinen ottelu oli avajaispäivänä pelattu Real Madrid vastaan Os Belenenses Portugalista, ja päättyi kotijoukkueen 3–1-voittoon. Nykyisekseen nimi vaihdettiin 14. joulukuuta 1955 Real Madridin pitkäaikaisimman ja menestyneimmän puheenjohtajan Santiago Bernabéun kunniaksi. Stadionin nykykapasiteetti on 81 044 istumapaikkaa. Se on remontoitu viimeksi vuonna 2021. Stadionilla on pelattu muun muassa Euroopan cupin loppuottelu vuosina 1957, 1969 ja 1980, Euroopan-mestaruuskilpailuiden loppuottelu vuonna 1964 ja maailmanmestaruuskilpailuiden loppuottelu vuonna 1982. Vuonna 2010 stadionilla pelattiin Mestarien liigan loppuottelu. 1982 MM-kilpailuiden ottelut Santiago Bernabéulla Estadio Santiago Bernabéulla pelattiin vuoden 1982 jalkapallon maailmanmestaruuskilpailuiden puolivälierälohko B:n ottelut sekä loppuottelu. Katso myös Ciudad Real Madrid Lähteet Aiheesta muualla Estadio Santiago Bernabéun esittely Real Madridin virallisella sivustolla (englanniksi) (espanjaksi) (japaniksi) Estadio Santiago Bernabéu Google Maps -palvelussa (englanniksi) Laligafi.net - Real Madridin kotistadion Santiago Bernabéu (Arkistoitu – Internet Archive)